
	[bookmark: nev]SCHÖNLÉBER SZTELLA
schonleber.sztella@gmail.com
Gazdaságinformatikus
BSc, 3. félév
Milton Friedman Egyetem

	
[bookmark: _GoBack]






Témavezető:
	Szegediné Dr. Lengyel Piroska
főiskolai tanár, MILTON




Tanulás online környezetben: előtérben az érzelmi tudatosság

Tanulmányomban a személyiségfejlesztést és a tanuláshoz a pozitív légkör kialakítását emelem ki. A tanulók érzelmi állapota nagy hatással van a tanulás eredményességére, ugyanis az érzelmi állapot a tanuló motiváltságával hozható összefüggésbe. Tanulmányomban azokra a kérdésekre keresem a választ, hogy: hogyan, mikor és miért tanulnak a diákok?
Dolgozatom fő mondanivalója, hogy az érzelmi intelligenciának döntő szerepe van az eredményes tanulásban, és a játékalapú tanulás sokszorosára képes növelni a tanulás eredményességét. Megvizsgálom a tanulási motivációkat, amelyek a feltételezésem szerint igen szoros kapcsolatban áll a tanulási stílusokkal. A szakirodalom mentén körbejárom a tanítási-tanulási folyamat feltételrendszerét, megvizsgálom az érzelmi intelligencia tanulásban betöltött szerepét, illetve értékelem a Milton Friedman Egyetem hallgatói körében végzett kérdőíves kutatásom eredményét. A kutatás a személyiségjegyek és a tanulási motiváció közötti összefüggést vizsgálja, illetve elemzi a hallgatók értékelését a tanulásukat támogató módszertani eszközökről. Vizsgálom továbbá a kutatáshoz kapcsolódóan a digitális térben a játékos feladatok alkalmazását, ugyanis a játékos feladatok és a változatos környezet leköti a tanulók figyelmét, így például az e-könyvek használata pozitívan hat a tanulás eredményességére. Dolgozatomban bemutatásra kerül egy általam kidolgozott e-könyv lapjai. A Milton Friedman Egyetemen megtartott Matematika Filmekben kurzust digitalizáltam az említett e-könyv formájában.
Végezetül dolgozatom utolsó fejezetében a kurzushoz készített e-könyv fejlesztésének a lépéseit és a módszertani felépítését mutatom be.



